open-index/open-wikipedia-markdown huggingface dataset:
Malky Mackay

**Malcolm George «Malky» Mackay** (født 19. februar 1972 i Bellshill) er en skotsk fotballtrener og tidligere spiller. Han har blant annet vært manager i Cardiff City.

## Spillerkarriere
Mackay begynte karrieren i skotske Queen's Park. I 1993 signerte han for Celtic og vant det skotske seriemesterskapet med Glasgow-klubben fem år senere. I september samme år  ble han hentet til Norwich i det som først var ment å være et kort låneopphold. Bare to dager etter debuten ble han imidlertid hentet på permanent basis av daværende manager Bruce Rioch. Mackay spilte over to hundre kamper for Norwich før han forlot klubben etter 2003-04-sesongen. På det tidspunktet hadde Norwich sikret seg opprykk til Premier League.

I den påfølgende sesongen ble han hentet til West Ham, men fikk kun 18 kamper for London-klubben før han ble frigitt sommeren etter. Da hadde også West Ham rykket opp til den engelske toppdivisjonen. 

Mackay avsluttet karrieren i Watford under ledelse av Aidy Boothroyd og spilte en nøkkelrolle i laget som rykket opp til Premier League i hans første sesong for klubben. I januar 2007 ble han ansatt som førstelagstrener samtidig som han hadde sporadiske innhopp på laget. Hans siste kamp for Watford var i FA-cupen mot Wolverhampton i januar 2008. 

## Trenerkarriere
I november 2008 tok han over som fungerende manager for Watford som da var tilbake i Championship, men fikk kun fem kamper før Brendan Rodgers ble ansatt permanent.
Da Rodgers forlot Watford sommeren 2009 fikk Mackay igjen jobben med å lede klubben. Watford lå lenge an til nedrykk i hans første sesong, men en solid sluttspurt gjorde at de endte på en 14.-plass.

Den 17. juni 2011 signerte Mackay en treårskontrakt for Cardiff City. Laget tok seg til Ligacupfinalen i den påfølgende sesongen, men tapte mot Liverpool etter straffesparkkonkurranse. I forkant av finalen signerte Mackay en ny kontrakt som binder ham til klubben til juni 2016. Cardiff endte sesongen på en sjetteplass i ligaen og møtte West Ham i playoff-semifinalen. West Ham ble imidlertid for sterke og vant til slutt 5-0 over to kamper.

I 2012–2013-sesongen ledet Mackay laget til ligaseier og Premier League-opprykk, åtte poeng foran Hull på andreplass. 

## Eksterne lenker
*
Georg Friedrich Kauffmann

**Georg(e) Friedrich Kauffmann** (1679–1735) var en tysk organist og barokk-komponist.

## Liv
Kauffmann fikk orgelundervisning av Johann Heinrich Buttstedt i Erfurt og fortsatte med orgel- og komposisjonsstudier hos Johann Friedrich Alberti i Merseburg.

Etter at et slaganfall førte til at Alberti mistet førligheten i høyre hånd, ble Kauffmann i 1698 hans vikar på orgelkrakken. Alberti døde i 1710 og Kauffmann ble da hoff- og domorganist i Sachsen-Merseburg. Tilslutt ble han utnevnt til hoffkapellmester og kirkemusikk-direktør.

Høsten 1722 var Kauffmann en av sju søkere til den ledige stillingen som thomaskantor i Leipzig etter Johann Kuhnau. Konkurrenter var blant andre Christoph Graupner og Johann Sebastian Bach. Kauffmann trakk seg til fordel for Graupner, men da tjenesteherren ikke ville gi slipp på Graupner, gikk posten tilslutt til Bach.

### Virke
Fra 1733 gav Kauffmann ut abonnementserien *Harmonische Seelenlust*, dette var den første trykte samlingen orgelkoralforspill siden Samuel Scheidts *Tabulatura Nova* (1624). Samlingen var ment å inneholde alle Kauffmanns koralbearbeidelser, men han døde av tuberkulose før utgaven var komplett. Enka etter ham fortsatte å gi ut verkene fram til 1736, og dette er sannsynligvis grunnen til at det finnes enkelte stykker av Johann Gottfried Walther og Friedrich Wilhelm Zachow i de siste utgavene.

Totalt finnes det 66 koraler med generalbass og 98 koralforspill. Kauffmann utstyrte mange av orgelverkene med registerangivelser, noe som gir et innblikk i tidens registreringspraksis. Han førte også på tempoangivelser og forslag til forsiring.

Avskrifter av Kauffmanns komposisjoner sirkulerte ut over Merseburg og gjorde ham kjent i vide kretser.

## Verk i utvalg
* *Die Himmelfahrt Christi* (oratorium)
* *Die Liebe Gottes ist ausgegossen* (kantate til 1. pinsedag)
* *Komm, du freudenvoller Geist* (kantate til 2. pinsedag)
* *Nicht uns, Herr, sondern deinem Namen gib Ehre* (kantate)
* *Unverzagt, beklemmtes Herz* (solokantate til 11. søndag etter trinitatis)
* *Introduzione alla Musica antica & moderna* (1725, tapt musikkteoretisk verk)

## Referanser


## Kilder
* 
* *[http://www.bach-cantatas.com/Lib/Kauffmann-Georg-Friedrich.htm Georg Friedrich Kauffmann (Composer)]* på Bach Cantatas Website

## Eksterne lenker
* 
* 
* 
*
Kosmografi

**Kosmografi** er vitenskapen som kartlegger de generelle egenskapene til kosmos eller universet, og beskriver både himmel og jord, men uten å gripe inn i geografi eller astronomi. Verket *ʿAjā'ib al-makhlūqāt wa gharā'ib al-mawjūdāt* av den arabiske fysikeren Zakariya al-Qazwini anses å være et tidlig verk innen kosmografien.

Tradisjonell hinduistisk, buddhistisk og jainistisk kosmografi skjematiserer et univers sentrert rundt Mount Meru omgitt av elver, kontinenter og hav. Disse kosmografiene postulerer et univers som gjentatt blir skapt og ødelagt over enormt lange tidssykluser.

Innen astrofysikken har begrepet «kosmografi» begynt å bli brukt for å beskrive forsøk på å fastslå den storskala geometrien og kinematikken til det observerbare universet, uavhengig av noen spesifikk kosmologisk teori eller modell.

## Referanser
INS «Shivalik» (F47)

**INS «Shivalik» (F47)** er hovedskipet i Shivalik-klassen av multirolle-fregatter (eng. *guided missile frigate*) med stealth-egenskaper bygget for den indiske marinen. Det er det første krigsskipet med stealth-teknologi bygget av India. INS «Shivalik» (F47) ble bygget ved Mazagon Dock Limited i Mumbai. Byggingen av skipet startet i 2001 og var fullført i løpet av 2009. Deretter ble skipet testet grundig før det ble satt inn i aktiv tjeneste 29. april 2010. Skipet har fått sitt navn etter Shivalikfjellene, som ligger i Himalaya.

Sammenlignet med den foregående Talwar-klassen av fregatter har INS «Shivalik» bedre stealth-egenskaper og evne til å angripe mål på land. Dette er også det første indiske skipet som bruker et fremdriftssystem basert på CODOG (*combined diesel or gas*). CODOG brukes på skip som krever en maksimal hastighet som er betydelig raskere enn marsjfarten, spesielt krigsskip som moderne fregatter eller korvetter.

## Referanser


## Eksterne lenker
* Shivalik-klassen (Project 17) på Bharat-Rakshak.com  (på engelsk)
* Project 17 Stealth Frigates: INS Shivalik, INS Satpura, INS Sahyadri (på engelsk)
* Bilde av sjøsettingen
Coll

**Coll** (skotsk gælisk: *Cola*; skotsk: Coll) er en øy i Indre Hebridene i Skottland, lokalisert ved for øya Mull. Coll er kjent for sine sandstrender, som stiger for å danne store sanddyner, for sine åkerrikser og for den gamle festningen Breacachadh Castle fra 1400-tallet (den nye med samme navn er ikke et festningsverk, men et slott bygget på midten av 1700-tallet).

Befolkningen teller 195 personer (2011). Øya har ferjeforbindelse med naboøya Tiree og med Oban på fastlandet, og en småflyplass.

## Geografi
Øya ligger på Skottlands vestkyst, vest for Mull og nordøst for naboøya Tiree.
Den har et areal på 79&nbsp;km2.

## Natur
Coll er en forholdsvis flat øy med et høyeste punkt på ca. 100 meter over havet. Øya er preget av mye vind, landskapet med treløse heier og lange sandstrender. Det er flere store, opptil 30 meter høye sanddyner. Øya er blant de områdene i Storbritannia som har flest soltimer per år, bare slått av naboøya Tiree. Coll har Storbritannias største bestand av den sterkt truede fuglen åkerrikse, som preger sommernettene med sin monotone kreksing.

## Etymologi

Stedsnavnet Coll er før-keltisk og uklar betydning, muligens piktisk, men kanskje mer sannsynlig avledet fra norrønt. Stedsnavnet er forsøksvis avledet fra gæliske coll, «hassel», men imidlertid er navnet oppgitt som Colosus i helgenbiografien Vita Columbae (Livet til den hellige Columba av Iona) av Adomnán, den syvende abbed av Iona. Da /s/ mellom vokaler hadde gått tapt i keltisk før Adamnáns tid, har Watson foreslått at Colosus kan representere et før-keltisk navn. Et dristisk forslag fra  Richard Coates er at navnet kan være beslektet til greske kolossós og kan ha referert til en menneskelignende stående stein lokalisert på øya, slik som de som fortsatt kan bli sett på North Uist og Lewis. Da Kolossós ikke opprinnelig er et gresk ord, har Coates foreslått at navnet kan ha blitt gitt til Coll på en tid da kolossói i middelhavskulturen var velkjent, eller navngitt av «talere av et språk hvor ordets stamfar var det innfødte begrepet». Da norrøne nordboere slo seg ned på de ytterste skotske øyene i middelalderen er det interessant å sammenligne med norrønt: norrønt kollr, islandsk kollur, norsk koll or kolle, alle i betydningen «et avrundet framspring, for eksempel en avrundet fjelltopp, eller en tue».

## Historie

Øya var sete for klanen MacLean of Coll, og det finnes et nå restaurert slott fra middelalderen, Breachacha Castle.

## Byer og landsbyer
* Arinagour - ca. halvparten av befolkningen bor her
* Clabhach
* Sorisdale

## Referanser


## Litteratur
* Haswell-Smith, Hamish (2004): ''The Scottish Islands''. Edinburgh: Canongate. ISBN 978-1-84195-454-7.
* Mac an Tàilleir, Iain (2003): ''Ainmean-àite/Placenames'' . (pdf) Pàrlamaid na h-Alba. Retrieved 26 August 2012.
* Munro, R.W. (1961): *Electronic Monro's Western Isles of Scotland and Genealogies of the Clans*. Edinburgh and London. Oliver and Boyd.
* Watson, W.J. (1994): *The Celtic Place-Names of Scotland*. Edinburgh; Birlinn. ISBN 1841583235. Første gang utgitt 1926.

## Eksterne lenker
*
Summer Isles

**Summer Isles** (Skotsk-gælisk: Na h-Eileanan Samhraidh) er en øygruppe som ligger ved munningen av Loch Broom, i Highland-regionen av Skottland.

## Geografi
Tanera Mòr er den største og den eneste bebodde av øyene. Her finnes et oppdrettsanlegg for laks, noen utleiehytter, en kafé og et postkontor, som driver en lokal posttjeneste og utgir sine egne (uoffisielle) frimerker. Øyene har ingen veier, og kan nås fra byene Achiltibuie og Ullapool på fastlandet.

## Øyer
Øygruppen består av tallrike, små øyer.

* Bottle Island
* Horse Island
* Isle Martin
* Priest Island (Eilean a' Chlèirich)
* Isle Ristol
* Tanera Beag
* Eilean a' Chàr
* Eilean Dubh
* Eilean Fada Mòr
* Eilean Fada Beag
* Eilean Mullagrach
* Glas-leac Beag
* Glas-leac Mòr
* Càrn Iar
* Càrn Deas
* Càrn nan Sgeir
* Meall nan Gabhar
* Tanera Mòr

## Summer Isles Philatelic Bureau
Siden 1970 har Summer Isles Philatelic Bureau gitt ut uoffisielle frimerker for øyene for salg til turister. Disse kan bare brukes til å transportere sendingene til nærmeste postkontor på fastlandet 

## Referanser


## Eksterne lenker
* 
*  Panorama over Summer Isles (QuickTime required)
INS «Satpura» (F48)

**INS «Satpura» (F48)** er en multirolle-fregatt (eng. *guided missile frigate*) av Shivalik-klassen med stealth-egenskaper bygget for den indiske marinen. Skipet ble bygget ved Mazagon Dock Limited i Mumbai. Byggingen av skipet startet i 2002 og var fullført i løpet av 2010. Deretter ble skipet testet grundig før det ble satt inn i aktiv tjeneste for Eastern Naval Command («Østflåten») 20. august 2011. Skipet har fått sitt navn etter Satpurafjellene, en fjellkjede i det sentrale India.

Sammenlignet med den foregående Talwar-klassen av fregatter har INS «Satpura» bedre stealth-egenskaper og evne til å angripe mål på land.

## Referanser


## Eksterne lenker
* Shivalik-klassen (Project 17) på Bharat-Rakshak.com  (på engelsk)
* Project 17 Stealth Frigates: INS Shivalik, INS Satpura, INS Sahyadri (på engelsk)
* Bilder fra den offisielle seremonien 20. august 2011, da skipet ble satt inn i aktiv tjeneste.
(308933) 2006 SQ372

**** er et lite transneptunsk objekt oppdaget gjennom Sloan Digital Sky Survey av Andrew Becker, Andrew W. Puckett og Jeremy Martin Kubica på bilder som ble tatt 27. september 2006 (med precoverybilder datert 13. september 2005).

## Referanser


## Eksterne lenker

* 
*
(528219) 2008 KV42

****, kallenavn *Drac* (forkortelse for *Dracula*), er et transneptunsk objekt som går i bane rundt solen i en retrograd retning (baklengs), og nesten vinkelrett på ekliptikken: den har en inklinasjon på 104&nbsp;grader. Denne sjeldne banen antyder at  kan ha blitt perturbert innover fra Oorts sky. Kometer antas å komme fra Oorts sky og denne oppdagelsen kan kanskje endelig vise hvordan overføringer fra Oorts sky blir objekter som Halleys komet.  er bare et av fem objekter kjent å ha  i>60 og q>15AU (HiHq-objekter).

## Referanser




## Eksterne lenker

* ''International Team of Astronomers Finds Missing Link'', National Research Council Canada, 4. september 2008
* MPEC 2008-O02
* 
* Ephemeris
Heia Norge! (TV-program)

***Heia Norge!*** er et norsk TV-program for barn og unge som gikk på NRK fra 1988 til 1998. *Heia Norge!* var omtrent som ''Norge Rundt'', men hadde yngre seere som målgruppe.  

Redaksjonens hovedkontor på Tyholt i Trondheim. De første programlederne var Siri Gjerdåker 12 år fra Heimdal og Tore Rosshaug (36).

## Eksterne lenker
* Programmet på NRK Nett-TV
* Et klipp på YouTube (om sjøormen i Seljord)
* Hjemmeside (arkivert side fra februar 1998)
(148209) 2000 CR105

****, også skrevet som **(148209) 2000 CR105**, er omtrent det syvende mest fjerne kjente objektet i solsystemet.  anses som et E-SDO, og går i bane rundt solen i en svært eksentrisk bane med en omløpstid på &nbsp;år og en gjennomsnittsavstand på 223&nbsp;AE.

## Referanser


## Eksterne lenker

* 
* Banefastsettelse av
Per Arnold Backe

**Per Arnold Backe** (født 30. desember 1948) er en norsk lokalpolitiker. Han representerer Høyre og er fra høsten 2011 varaordfører i Dovre kommune.

Backe er sjølstendig næringsdrivende og har studert markedsføring og økonomi på Handelshøyskolen BI.

## Kilder

* Møtebok fra kommunestyremøte 17. oktober 2011; besøkt 5. juni 2013.
* TV2s velgerguide; besøkt 5. juni 2013.
Ragnar Jacobsen

**Ragnar Jacobsen** (født 11. februar 1939) er en norsk lokalpolitiker. Han representerer Høyre og er fra høsten 2011 varaordfører i Nord-Fron kommune.

Jacobsen er pensjonist og tidligere direktør.

## Kilder

* «Røssum ordfører - Jacobsen varaordfører», *Gudbrandsdølen* 13. september 2011; besøkt 5. juni 2013.
* TV2s velgerguide; besøkt 5. juni 2013.
Kai Magne Rødningsby

**Kai Magne Rødningsby** (født 20. desember 1961) er en norsk lokalpolitiker. Han representerer Høyre og er fra høsten 2011 varaordfører i Østre Toten kommune.

Rødningsby er lærer ved Fagskolen Innlandet.

## Kilder

* «Ny borgerlig avtale» på nettstedet til Østre Toten kommune 18. september 2011; besøkt 5. juni 2013.
* Informasjon på fagskolens nettsted; besøkt 5. juni 2013.
Rune Selj

**Rune Selj** (født 8. juni 1952) er en norsk lokalpolitiker. Han representerer Høyre og er fra høsten 2011 varaordfører i Søndre Land kommune.

I perioden 1981–85 var Selj andre vararepresentant til Stortinget for Oppland Høyre.

## Kilder
* Informasjon på nettstedet til Søndre Land kommune; besøkt 5. juni 2013.
* Biografi på Stortingets nettsted; besøkt 5. juni 2013.

## Eksterne lenker
*
Arvid Lyngås

**Arvid Ek Lyngås** (født 28. juli 1950) er en norsk tidligere lokalpolitiker. Han representerte Høyre og var fra 2011 til 2015 varaordfører i Kongsberg kommune. Han satt i kommunestyret fra 2011 til 2019.

Lyngås har en lang karriere i reiselivsbransjen, og har også vært reiselivssjef i kommunen.

## Kilder

* «Reiselivssjef blir varaordfører», *Reiselivsavisen* 28. september 2011; besøkt 5. juni 2013.
Runar Johansen

**Runar Johansen** (født 1956) er en norsk lokalpolitiker fra Hønefoss i Ringerike kommune, Buskerud. 

Han er uavhengig, men representerte Høyre frem til 2026 og var i perioden 2007–2015 varaordfører i kommunen. Han overtok som ny ordfører i Ringerike fra  oktober 2023, som den første ikke-arbeiderpartiorføreren siden kommunen ble opprettet fra 1. januar i 1964. Den 19. februar 2026 ble han etter søknad fritatt fra vervet som ordfører.

## Referanser
Hellik Kolbjørnsrud

**Hellik Kolbjørnsrud** (født 2. april 1957) er en norsk lokalpolitiker. Han representerer Høyre og var i perioden 2011-2015 varaordfører i Sigdal kommune.

Kolbjørnsrud er daglig leder ved Tempelseter vann og avløp.

## Kilder
* «- Ønsker et politisk samarbeid utover det valgtekniske», *Bygdeposten* 16. september 2011; besøkt 5. juni 2013.
* TV2s velgerguide; besøkt 5. juni 2013.
Per Kristensen

**Per Kristensen** (født 25. mars 1972) er en norsk lokalpolitiker. Han representerer Høyre og var i perioden 2011-2015 varaordfører i Krødsherad kommune.

Kristensen er økonom og arbeider hos Rubbhallmaker AS, et firma som bygger og vedlikeholder haller og næringsbygg.

## Referanser


## Kilder

* Møtebok fra konstituerende kommunestyremøte 27. oktober 2011; besøkt 5. juni 2013.
* TV2s velgerguide; besøkt 5. juni 2013.
Per Anton Rakkestad

**Per Anton Rakkestad** (født 23. juni 1965, død 22. november 2018) var en norsk lokalpolitiker. Han representerte Høyre og var fra høsten 2011 til 2015 varaordfører i Øvre Eiker kommune. Dette var hans første periode i kommunepolitikken.

## Referanser

## Kilder
* «Nykommer blir varaordfører», *Drammens Tidende* 25. september 2011; besøkt 5. juni 2013.
Per Torstein Hellumbråten

**Per Torstein Hellumbråten** (født 20. juni 1956) er en norsk lokalpolitiker. Han representerer Høyre og er fra høsten 2011 varaordfører i Rollag kommune.

## Kilder

* Oversikt over folkevalgte på nettstedet til Rollag kommune; besøkt 5. juni 2013.
Mary Norton

**Kathleen Mary Norton** (født **Pearson**; 10. desember 1903 i London, død 26. august 1992 i Bideford) var en britisk barnebokforfatter, best kjent for *[[Lånerne]]* som hun mottok Carnegie Medal in Literature for i . Hun skrev flere bøker om Lånerne, og hun skrev også to bøker som var grunnlaget for Disney-filmen *[[Hokus Pokus Kosteskaft]]* (1971).

## Liv

Faren var lege, og hun vokste opp i et hus i georgiansk stil i High Street, Leighton Buzzard. Hun gikk på katolske skoler, og arbeidet som sekretær før hun slo ut i blomst som skuespiller ved Old Vic. Hun var ved teateret i et års tid før hun gifet seg med Robert Charles Norton i 1927. Hans familie drev i shipping, og det unge ekteparet bosatte seg i Portugal, og fikk fire barn. I 1940 flyttet familien til USA, for å komme lenger unna krigen. Her skrev hun sine første fortellinger, og den første boken utkom i USA i 1943. 

Hun giftet seg på nytt i 1970, med Lionel Boncey. De flyttet til Cork i 1972, og hun ble enke i 1989. 
## Bøker
I sine to første bøker *The Magic Bed Knob; or, How to Become a Witch in Ten Easy Lessons* (1943) og *Bonfires and Broomsticks* (1945) skildrer hun tre søsken som i sommerferien på landet blir kjent med en tilsynelatende troskyldig gammel dame, som i all hemmelighet tar brevkurs i hekseri. Hun forhekser en sengestolpe, slik at barna kan reise med senga i tid og sted.  

De to bøkene ble senere gjenutgitt med tittelen *Bed-Knob and Broomstick* (1957), og dette ble senere også filmtittelen. Angela Lansbury og David Tomlinson spilte hovedrollene i Disney-filmatiseringen *[[Hokus Pokus Kosteskaft]]* (1971). Filmen var en blanding av tegnefilm og realfilm. 

Fortellingene om *[[Lånerne]]*, som Norton skrev fire bøker om fra 1952 til 1961 og en femte bok i 1982, bygget ut en moderne myte om små menneskelignende vesen som lever i sprekkene i huset. De baserer sin tilværelse på å *låne* små ting som blir borte for menneskene. Slike ting som er små for menneskene, kan være store for Lånerne. De tre lånerne i Familien Clock er far Pod, mor Homily og datteren Arietty. Bøkene er beskrevet som en blanding av realisme, humor og fantasy, som «typiske eksempler på 1950-ernes engelske underfundige børnelitteratur.» Bøkenes suksess forklares både med sjarmen ved lilleputtverdenen, og med de gjenkjennelige pubertetsfrustrasjonene som Arrietty gjennomgår.

Bøkene om Lånerne er filmet flere ganger, både for kino og som tv-serie.. En av de siste filmatiseringene er *[[Arriettas hemmelige verden]]* (2010), hvor Hayao Miyazaki sto for manus. Fortellingene er også dramatisert for scenen.

På norsk finnes bøkene *Lånerne* (1961), *Lånerne flytter ut* (1982), *Lånerne til sjøs* (1983) og *Lånerne til værs* (1984). Dette tilsvarer de fire første av i alt fem bøker om Lånerne. 

## Referanser


## Eksterne lenker
*
INS «Sahyadri» (F49)

**INS «Sahyadri» (F49)** er en multirolle-fregatt (eng. *guided missile frigate*) av Shivalik-klassen med stealth-egenskaper bygget for den indiske marinen. Skipet ble bygget ved Mazagon Dock Limited i Mumbai. Byggingen av skipet startet i 2003 og var fullført i løpet av 2011. Deretter ble skipet testet grundig før det ble satt inn i aktiv tjeneste for Eastern Naval Command («Østflåten») 21. juli 2012. Skipet har fått sitt navn etter Sahyadrifjellene, en fjellkjede som ligger langs den vestlige kysten av India.

Sammenlignet med den foregående Talwar-klassen av fregatter har INS «Sahyadri» bedre stealth-egenskaper og evne til å angripe mål på land.

## Referanser


## Eksterne lenker
* Shivalik-klassen (Project 17) på Bharat-Rakshak.com  (på engelsk)
* Project 17 Stealth Frigates: INS Shivalik, INS Satpura, INS Sahyadri (på engelsk)
Ingjerd Almås Anfinset

**Ingjerd Almås Anfinset** (født 1969) er en norsk lokalpolitiker. Hun representerer Høyre og er fra høsten 2011 varaordfører i Hol kommune.

Anfinset er lærer i grunnskolen.

## Kilder
* Informasjon På nettsetdet til Hol kommune; besøkt 5. juni 2013.
Torhild Helling Bergaplass

**Torhild Marie Helling Bergaplass** (født 4. september 1957) er en norsk lokalpolitiker. Hun representerer Høyre og er fra høsten 2011 varaordfører i Ål kommune. Det er hennes fjerde periode i kommunestyret.

Bergaplass jobber i NAV.

## Kilder

* Informasjon På nettstedet til Ål kommune; besøkt 5. juni 2013.
* TV2s velgerguide; besøkt 5. juni 2013.
Sportsklubben Oslo-Ørn

**Sportsklubben Oslo-Ørn** (stiftet 7. november 1927) er et norsk idrettslag fra Oslo. Oslo-Ørn driver i dag kun med fotball, men har tidligere også drevet med friidrett, orientering og skisport.

## Historie
*Sportsklubben Ørn* ble grunnlagt i 1927 av åtte utbrytere fra Arbeidernes Idrettslag (i dag Idrettslaget Varg). AIL ble stiftet i 1923 og drev fra begynnelsen med friidrett og utvidet med atletikk (boksing og bryting) og etter hvert også andre idrettsgrener. Det ble fremmet et forslag om at bryting og boksing skulle skilles ut av idrettslaget og inn i en egen atletklubb. Forslaget om atskillelse ble nedstemt. Dette førte til at medlemmene bak forslaget meldte seg ut av Arbeidernes Idrettslag og opprettet et nytt idrettslag som fikk navnet Sportsklubben Ørn. Johs. Fougli ble valgt som formann.

Stifterne vedtok at det kun skulle drives én sommeridrett og én vinteridrett, henholdsvis friidrett og ski. Senere tok klubben også opp orientering på programmet.

Like etter andre verdenskrig ble klubbnavnet justert til Sportsklubben Oslo-Ørn for å unngå forveksling med Ørn fra Horten.

### Meritter i friidrett
Oslo-Ørn vant Østkantstafetten, det mest kjente AIF-friidrettsarrangementet, seks ganger. Klubben har ingen norgesmesterskap i stafetter etter krigen, men har flere sølv- og bronsemedaljer.

Spydkasteren Terje Thorslund, som senere tok sølvmedalje i EM, representerte Oslo-Ørn da han ble norgesmester i 1966. Henry Johansen vant både 100 og 200 meter under NM i 1950. I 1949 vant han 400 meter. Sverre Ødegaard var på 1930-tallet en av de ledende sprinterne i AIF.

Kjell Staxrud ble norgesmester i orientering i 1951.

## Fotball
I 1967 opprettet Oslo-Ørn fotballgruppe. En gruppe trøndere bosatt i Oslo ønsket å starte et fotballag i seriesystemet. Ett av medlemmene i kameratgjengen, Arne Pape, var også medlem i Oslo-Ørn og opprettet kontakt mellom spillere og klubb. Oslo-Ørn vedtok å opprette fotballgruppe og vennegjengen meldte seg kollektivt inn i klubben. 11. januar ble Oslo-Ørn tatt opp som medlem av Norges Fotballforbund og fikk plass i 7. divisjon. 
Klubben har tilhørighet til strøket Torshov.

Oslo-Ørn markerte seg på fotballtinget 14. mars med å fremme det første benkeforslaget for boikott av VM i Qatar 2022.

## Referanser




## Eksterne lenker
* Ørneredet *Sportsklubben Oslo-Ørns blogg* 
* Terminliste og tabell 2015
MV «Island Crown»

**MV «Island Crown»** er et forsyningsskip og multifunksjonsfartøy av typen UT 776 bygd i 2013 ved verftet Vard Brevik i Porsgrunn. Skipet er bygget for å kunne fungere som flotell eller brukes til vedlikehold, reparasjons- eller konstruksjonsarbeid.

Et teleskopisk gangveisystem med bølgekompensering er montert i akterenden. Det er 100 køyeplasser i skipet, hvorav mannskapet trenger 23-24. Fartøyet er dimensjonert for montering av en 150 tonns offshorekran med rekkevidde på hele 45 meter. Den er planlagt montert i november 2013.

## Kilder
*«ISLAND CROWN: Måtte registreres på Bahamas for å unngå norske krav» *[[Teknisk Ukeblad]]*, 3. juni 2013

## Eksterne lenker
* 
* 
*  Island Offshore
Mazagon Dock Limited

**Mazagon Dock Limited (MDL)** er Indias største og viktigste skipsverft. Det ligger i Mumbai, og produserer krigsskip og ubåter for den indiske marinen, samt offshore-plattformer og tilhørende støttefartøy for offshore oljeboring. Verftet står også for produksjon av tankskip, tørrlasteskip, passasjerskip og ferjer. 

Mazagon Dock ble etablert i det 18. århundre. Verftet har over 200 års erfaring innen skipsbygging. Verftet har opp gjennom tidene hatt flere forskjellige eiere, blant annet P&O Lines og British-India Steam Navigation Company. I 1934 ble verftet registrert som et aksjeselskap. Mazagon Dock ble nasjonalisert i 1960 og er nå et statlig selskap eid av den indiske regjeringen. 

## Skipsproduksjon
### Overflateskip
Verftet har bygd/bygger følgende krigsskip for den indiske marinen: 
*Nilgiri-klassen av fregatter (første orlogsfartøy bygd av MDL) 
*Godavari-klassen av fregatter
*Khukri-klassen av korvetter
*Delhi-klassen av jagere
*Shivalik-klassen av fregatter
*Kolkata-klassen av jagere (under bygging) 
*Fartøyer (hovedsakelig patruljebåter) for den indiske kystvakten
*Flytende politistasjoner 
*Andre fartøyer for den indiske marinen (blant annet tre raske missilbåter, et treningsskip for kadetter og ulike støtteskip) 

### Ubåter
Verftet har bygd/bygger følgende ubåter for den indiske marinen:
*Shishumar-klassen av dieselelektriske ubåter
*Scorpène-klassen av dieselelektriske ubåter (under bygging i henhold til en inngått avtale om teknologioverføring mellom Frankrike og India) 

## Se også
*Cochin Shipyard
*Garden Reach Shipbuilders & Engineers
*Goa Shipyard

## Referanser


## Eksterne lenker
* Hjemmesiden til Mazagon Dock Limited (på engelsk)
Ken Takakuwa

**Ken Takakuwa** (født 25. mars 1985) er en japansk svømmer som spesialiserer seg i medley. Han representerte landet sitt under Sommer-OL 2012 i London, der han ble nummer seks på 200 meter individuell medley. 

## Referanser


## Eksterne lenker
*
Kveiteline

**Kveiteline** er et fiskeredskap beregnet for fiske av kveite. Den består av grunnslo (linetau), forsyn og kveitekroker. Vanlig kveiteline til hobbyfiske består ofte av 180 meter linetau og har ofte mellom 13-15 forsyn med krok. Krokene egnes med sild, sei eller makrell. Kveiteline til yrkesfiske er mye lengre og har flere kroker. De senere årene har det blitt veldig populært å fiske med kveiteline blant hobbyfiskerne.
Min idrett

***Min idrett*** er en norsk dokumentarprogramserie om forskjellige idretter og norske idrettstalenter som gikk på NRK TV fra 2011 til 2013.

## Episodeoversikt

## Referanser


## Eksterne lenker
*
* Visuelt 2013 Omtale av *Min idrett*-vignetten for 2013 (sesong 4) på Grafill.no
Juryj Suvoraw

**Juryj Suvoraw** (belarusisk: Юрый Юр'евіч Сувораў, født 29. mars 1991) er en belarusisk svømmer som spesialiserer seg i medley. Han representerte landet sitt under Sommer-OL 2012 i London, der han røk ut i de innledende rundene på 400 meter individuell medley. 

## Referanser


## Eksterne lenker
*
Stortingsvalget 2013 i Sogn og Fjordane

**Stortingsvalget 2013 i Sogn og Fjordane** ble avholdt mandag 9. september 2013. Det skulle velges fire stortingsrepresentanter for Sogn og Fjordane for perioden 2013 til 2017, herav tre distriktsmandater og ett utjevningsmandat. Det var ett distriktsmandat mindre enn i de to foregående stortingsvalgene.

## Innvalgte i perioden 2009-2013
I perioden 2009-2013 hadde følgende representanter vært valgt inn fra Sogn og Fjordane:

*Arbeiderpartiet: Ingrid Heggø (mandat 1), Tor Bremer (4)
*Senterpartiet: Liv Signe Navarsete (2)
*Fremskrittspartiet: Åge Starheim (3)
*Høyre: Bjørn Lødemel (utjevningsmandat)

Høyre var nærmest til å ta sistemandatet fra Arbeiderpartiet.

Erling Sande var fast møtende vararepresentant for statsråd Liv Signe Navarsete i hele stortingsperioden.

Åge Starheim takket nei til gjenvalg i 2013.

## Stortingskandidater 2013
13 valglister var godkjent av fylkesvalgstyret i Sogn og Fjordane. Her følger en oversikt over listetoppene:

*Arbeiderpartiet: 1) Ingrid Heggø, Høyanger 2) Tor Bremer, Luster 3) Kristin Maurstad, Vågsøy
*De Kristne: Magnar Hellesøy, Fjaler
*Demokratene i Norge: Svein Otto Nilsen, Trondheim
*Fremskrittspartiet: Frank Willy Djuvik, Flora
*Høyre: 1) Bjørn Lødemel, Hornindal 2) Bjørn Hollevik, Flora 3) Grethe Kristin Lerum, Sogndal
*Kristelig Folkeparti: Trude Brosvik, Gulen
*Kystpartiet: Asbjørn Massnes, Høyanger
*Miljøpartiet De Grønne: Tor Øyvind Westbye, Førde
*Piratpartiet: Øyvind Nondal, Sogndal
*Rødt: Ingunn Kandal, Høyanger
*Senterpartiet: Liv Signe Navarsete, Lærdal
*Sosialistisk Venstreparti: Vibeke Johnsen, Sogndal
*Venstre: Sveinung Rotevatn, Eid

## Meningsmålinger
Meningsmålinger for Sogn og Fjordane med spørsmål om stortingsvalg

**Oppslutning:**

**Mandatfordeling:**

## Valgresultat
Det var 78 280 stemmeberettigede velgere i Sogn og Fjordane.

## Valgte stortingsrepresentanter
Følgende representanter for Sogn og Fjordane ble innvalgt på stortinget for perioden 2013-2017:

*Arbeiderpartiet: Ingrid Heggø (mandat 1)
*Senterpartiet: Liv Signe Navarsete (2)
*Høyre: Bjørn Lødemel (3)
*Venstre: Sveinung Rotevatn (utjevningsmandat)

Bjørn Lødemel vant det siste distriktsmandatet med en margin på 3617 stemmer. Nærmeste utfordrer var Frank Willy Djuvik (Frp).

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Trond Augestad

**Trond Augestad** (født 1956 i Asker) er tidligere førstelektor ved Norges idrettshøgskole (NIH), Institutt for kroppsøving og friluftslivsstudier. Hans fagområde er friluftsliv. Han har vært involvert i forskningsprosjektet «Friluftsliv: læring og ledelse i natur», der han undersøkte hvilke faktorer som påvirker ledelse av grupper i friluftsliv, hvilke ferdigheter en leder må ha og hvordan naturen som læringsrom i friluftsliv kan utvikles.

Augestad har konkurrert som fallskjermhopper, og mottok kongepokalen i formasjonshopping i 1980. Han har NM-gull fra 1978 og 1980–1983. Han har også 7.-plass i VM  i 1979 og 12.-plass i 1981.

Augestad var veileder,trener og mentor for kronprins Haakon fra 1983 til 1991.

## Referanser


## Eksterne lenker

* Hjemmeside på www.nih.no
Jorunn Spord Borgen

**Jorunn Spord Borgen** (født 24. juni 1956) er professor ved Norges idrettshøgskole (NIH), Seksjon for kroppsøving og pedagogikk. Hun tok sin doktorgrad i 1998 ved Universitetet i Bergen med avhandlingen: *Kunnskapens stabilitet og flyktighet. Om forholdet mellom amatører og profesjonelle i kunstfeltet*. 

## Eksterne lenker

* Hjemmeside på www.nih.no
Reidar Säfvenbom

**Reidar Säfvenbom** (født 25. januar 1961) er professor og instituttleder ved Norges idrettshøgskole (NIH), Institutt for lærerutdanning og friluftslivsstudier. Han tok sin doktorgrad ved Norges idrettshøgskole i 1998. Avhandlingen hadde tittelen "Four thousand hours a year. Leisure time and its developmental potential for adolescents at youth protection institutions". Hans fagområde er pedagogikk.

## Eksterne lenker

* Hjemmeside på www.nih.no
Karl-Franzens-Universität Graz

**Karl-Franzens-Universität Graz** eller bare **Universitetet i Graz** er et offentlig universitet i byen Graz i Østerrike. Det er det største universitetet i Steiermark, og det nest største i Østerrike, med over 30 000 studenter. Universitetet ble grunnlagt i 1585 av erkehertug Karl II av Østerrike og var i lang tid et katolsk universitet, men ble i 1827 reorganisert som et offentlig universitet av kong Frans II. Universitetet er oppkalt etter de to grunnleggerne Karl II og Frans II.

## Fakulteter og fagområder
Universitetet har seks fakulteter: Humanistisk fakultet, naturvitenskapelig fakultet, juridisk fakultet, sosialøkonomisk fakultet, miljø-, regionalvitenskapelig og pedagogisk fakultet og teologisk (katolsk) fakultet. Det medisinske fakultet ble utskilt som et eget universitet (Medisinsk universitet Graz) i 2004. Siden Graz ligger ganske nære grensen til Slovenia og de to store byene Maribor og Ljubljana, har universitetet tradisjonelt har mange slovenske og tidligere tsjekkoslovakiske studenter. Universitetet har derfor en egen avdeling for studier av slovensk kultur, språk og litteratur.

Universitetet har ingen egen teknisk utdanning, siden Graz også har et eget teknisk universitet.

## Kjente forskere

Seks forskere og studenter tilknyttet universitetet har gjennom tidene mottatt nobelprisen i forskjellige fagområder:

* Walther Nernst, 1920 i kjemi - studerte i Graz i 1886
* Fritz Pregl, 1923 i kjemi - 1913 til 1930
* Julius Wagner von Jauregg, 1927 i medisin – 1889 til 1893
* Erwin Schrödinger, 1933 i fysikk – 1936 til 1938
* Otto Loewi, 1936 i medisin – 1909 til 1938
* Victor Franz Hess, 1936 in fysikk – studerte 1893-1906 og underviste 1919-1931 og 1937-1938
* Gerty Cori, 1947 i medisin - før 1922
* Ivo Andric, 1961 i litteratur – tok doktorgraden ved universitetet i 1924
* Karl von Frisch, 1973 i medisin – 1946-1950

Andre kjente forskere ved universitetet:

* Hermann Beitzke, patolog, professor fra 1922 til 1941
* Leopold Biwald, professor i fysikk, sent på 1700-tallet
* Ludwig Boltzmann, professor i matematisk fysikk fra 1869 til 1873 og fysikk fra 1876 til 1890
* Ludwig Gumplowicz, underviste i økonomisk administrasjon fra 1897 til 1909
* Rudolf von Jaksch, underviste barnemedisin fra 1887 til 1899
* Ernst Mally, filosof, grunnlegger av deontisk logikk
* Alexius Meinong, filosof, grunnleggeren av Graz-skolen i fenomenologi
* Ludwig Karl Schmarda, grunnlegger av byens zoologiske museum (ca 1851)
* Roland Scholl, kjemiker, professor ved universitetet en gang mellom 1907 og 1914
* Joseph Schumpeter, økonom, senere økonom ved Harvard universitet, i Graz 1912 til 1914
* Anton Wassmuth, professor teoretisk fysikk fra 1893 til 1914
* Alfred Wegner, kontinentaldriftteoriens far, professor i geofysikk fra 1924 til 1930

## Referanser

## Eksterne lenker
*
Statland

**Statland**, eller Nord-Statland, er en bygd i Namsos kommune i Trøndelag fylke. Stedet ligger på vestsiden av Namsfjorden.

På Statland ligger Statland kirke fra 1992, og Statland skole og Stjerten barnehage. Statland har veiforbindelse via fylkesvei 6928 nordover til Utvorda i Flatanger kommune, og sørover til fylkesvei 766 i Tøtdal.
Prebensen & Blakstads rederi

**Prebensen & Blakstads [[rederi]]** ble dannet 24. oktober 1931 i Risør. Formålet med selskapet var å drive frakfart. Eiere var Alexander Prebensen og Arne Blakstad (sønn av Ragnvald Blakstad). Rederiet gikk også under navnet *PREBA.*

I 1955 disponerte Prebensen & Blakstads rederi tre skip. D/T "Nordahl Grieg", D/S "Akera" og D/S "Folke Bernadotte".

## Arkiv
Arkivet etter Prebensen & Blakstads rederi befinner seg på Kuben i Arendal. Arkivet omfatter møtebøker, korrespondanse, fartøysprotokoller og regnskapsprotokoller.

## Referanser


## Eksterne lenker
*
Vitenskapsåret 1570

**Vitenskapsåret 1570** er en oversikt over hendelser, prisvinnere, fødte og avdøde personer med tilknytning til vitenskap i 1570.

## Arkeologi

## Astronomi
* 15. februar – Venus okkulterer Jupiter.

## Biologi
* John Caius (latinisert fra *John Kays*) utgir *Of Some Rare Plants and Animals* (London, 1570).

## Jordvitenskap
* 8. februar – Jordskjevlet i Concepción (styrke på 8,3) i Chile.

## Kartografi
* 20. mai – Abraham Ortelius utgir *[[Theatrum Orbis Terrarum]]*, det første moderne atlas, i Antwerpen.

## Matematikk
* London butikkmannen Henry Billingsley foretar den første oversettelsen av Euclids ''Elementer'' til engelsk fra gresk, *The elements of geometrie of the most ancient philosopher Euclide...*, med et forord av John Dee og oppbrettbare diagrammer.

## Teknologi
* Giovanni Padovani utgir en detaljert avhandling om konstruksjonen av solur, *Opus de compositione et usu multiformium horologiorum solarium*, i Venezia.

## Fødsler

* 12. september – Henry Hudson), engelsk oppdager og navigatør (død 1611)
* Andrea Argoli, italiensk astronom og matematiker (død 1659)
* Hans Lippershey, tysk-nederlandsk brillemaker som oppfant teleskopet (død 1619)
* William Lower, engelsk astronom (død 1615)
* Clément Cyriaque de Mangin, fransk poet og matematiker (død ca. 1642)

## Dødsfall
* 20. februar – Johannes Scheubel, tysk matematiker (født 1494)
* november Jacques Grévin, fransk lege og matematiker (født 1538)
* Luigi Anguillara, italiensk botaniker (født 1512)
* Daniele Barbaro, italiensk humanist, forfatter og oversetter som interesserte seg for blant annet optikk  (født 1513)
* Agostino Gallo, italiensk agronom (født1499)

## Referanser
11. serierunde i Adeccoligaen 2013

**11. serierunde i [[Adeccoligaen 2013]]** startet lørdag 8. juni kl 15:30 med  mot . 6 kamper ble spilt søndag 9. juni,  -  ble spilt mandag 10. juni og runden ble avsluttet 31. juli med  mot .

## Fakta

## Eksterne lenker
*https://sportsresultater-beta.nrk.no/fotball/turneringer/6/2013/kamper
Gro Rugseth

**Gro Rugseth** (født 11. april 1963) er førsteamanuensis II ved Norges idrettshøgskole, Institutt for idrettsmedisinske fag. Hun tok sin doktorgrad ved Universitetet i Oslo, Institutt for helse og samfunn. Avhandlingen hadde tittelen *Overvekt som livserfaring. Et [[empirisk]] – teoretisk kunnskapsbidrag*. 

## Eksterne lenker

* Hjemmeside på www.nih.no
Philippa Marie Lynch

**Philippa Marie Lynch** (født 1. mai 1960) er professor ved Norges idrettshøgskole (NIH), Seksjon for kroppsøving og pedagogikk. Hun fokuserer på sosiale, kulturelle og historiske tilnærminger til å forstå aktiviteter i friluftsliv og har blant annet publisert historien til utviklingen av friluftsliv som undervisingsfag i New Zealand.

## Referanser


## Eksterne lenker

* Hjemmeside på www.nih.no
Rimfakse

**Rimfakse** (Norrønt:*Hrímfaxi*, rim i manen) er i norrøn mytologi den hesten Natt rir på over himmelen hver natt. Morgenduggen kom dryppende fra Rimfakses bissel.

Rimfakse nevnes i Den eldre Edda, der Odin sier følgende i Vavtrudnesmål:

:*Rimfakse heiter*
:*hesten som dreg*
:*natt over gjæve gudar;*
:*skumdropar han*
:*slepper kvar morgon;*
:*av det kjem dogg i dalar.*

## Se også
*Skinfakse

## Litteratur
* *Den eldre Edda og den yngre Edda*, Det Norske Samlaget (2002), ISBN 978-82-521-7292-8
Ola Mestad

**Ola Mestad** (født 1955) er en norsk jussprofessor ved Universitetet i Oslo. Han har juridisk doktorgrad, har praktisert som advokat og ledet Etikkrådet fra 2010 til 2014. 

Fra 2015 til 2019 var han leder for Kontaktpunktet for ansvarlig næringsliv, et organ som skal fremme OECDs retningslinjer for flernasjonale selskaper, og bidra til å håndtere enkeltsaker om etterlevelse av retningslinjene. 

Mestad var styreleder i Fondet for dansk-norsk samarbeid fra 2017 til 2022.

Mestad ledet det offentlige utvalget som leverte NOU 2020: 7 «Verdier og ansvar — Det etiske rammeverket for Statens pensjonsfond utland».

Han er utnevnt til ridder av første klasse av Dannebrogordenen.

## Referanser


## Eksterne lenker
*
Transport og logistikk

**Transport og logistikk** er et programområde på videregående trinn 2 (Vg2) innen utdanningsprogrammet teknologi- og industrifag i videregående skole. Kurset kan lede til lærekontrakt mot fagbrev som fagoperatør i kran- og løfteoperasjoner, logistikkoperatør, yrkessjåfør eller til Vg3 påbygging til generell studiekompetanse som kreves for å gå videre til høyskoler eller universitet.

## Eksterne lenker
* vilbli.no om transport og logistikk under teknologi- og industrifag
Oslo Aliens Cricket Club

**Oslo Aliens Cricket Club** (stiftet i november 2000) er en cricketklubb fra Oslo, som spiller i eliteserien i cricket for menn 2013.

Klubben ble startet av Simon Herbert og Nigel Hornby, fra henholdsvis Australia og England, og stilte for første gang lag i serien i 2001. Aliens vant sin første seriekamp i 2003.

## Eksterne lenker
* 
* Oslo Aliens Cricket Club hos Norges Cricketforbund.
Philippe de Rothschild

**Philippe de Rothschild** (født 13. april 1902 i Paris, død 20. januar 1988 i Paris) var en fransk gründer og godseier som tilhørte bankdynastiet til familien Rothschild. Phillipe var den yngste sønnen til baron Henri James de Rothschild og Mathilde Sophie Henriette von Weissweiller. Han var innehaver av godset Château Mouton-Rothschild i Pauillac i Bordeaux og var en av de mest sentrale vindyrkere i verden. Nathaniel de Rothschild hadde kjøpt eiendommen *Château Brane Mouton* og omdøpt den til *Château Mouton-Rothschild* i 1853. Gjennom strategiske kalitetsbestrebelser og innovativ markedsføring omdannet Phillipe det til et vingods innenfor luksussegmentet av markedet.

Phillipe var interessert i motorsport og deltok i racing under Grand Prix motor racing. Han var også en manusforfatter og en dramatiker, en teaterprodusent, filmprodusent og dikter.

## Referanser


## Eksterne lenker
* 
* 
*
Eliteserien i cricket for menn 2013

**Eliteserien i cricket for menn 2013** er den øverste divisjonen for menn innen lagsporten cricket i Norge for 2013-sesongen.

## Tabellen

Kilde: cricketforbundet.no
Sist oppdatert 18. juni 2013 kl 12:06 (CEST)

## Eksterne lenker
* Tabellene hos Norges Cricketforbund
* Kampplan &ndash; Eliteserien hos Norges Cricketforbund
* Statistikk &ndash; Eliteserien hos Norges Cricketforbund
Stuart Wilde

**Stuart Wilde** (født 24. september 1946 i Farnham i Surrey i England, død 1. mai 2013 i Loughlinstown i County Dublin i Ireland) var en britisk forfatter. Han er kjent for sine arbeider innenfor metafysikk, selvutvikling og spiritualitet. Han var også foredragsholder, lærer, humorist, lyriker og musikkprodusent. Han var forfatter av omkring tyve bøker, deriblant serien *The Taos Quintet*: *Miracles*, *The Force*, *Affirmations*, *The Quickening* og *The Trick to Money is Having Some*.

Stuart Wilde var sønn av James og Liliana Wilde. Han hadde en tvillingsøster, Dee Dee, som ble velkjent i Storbritannia for hennes ukentlige opptredender i *[[Top of the Pops]]* med dansetroppen Pan's People.

Stuart Wilde var mentor for den norske sangerinnen Cecilia fra Harstad, da hun debuterte i 1994 med sitt album *Voice of the Feminine Spirit*.

Han døde på St. Columcille's Hospital i Loughlinstown i County Dublin i Ireland.
## Referanser


## Eksterne lenker
* stuartwilde.com
* Stuart Wilde YouTube Channel 
* SW Blog YouTube Channel
Johan F. W. Schlegel

**Johan Frederik Wilhelm Schlegel** (født 4. oktober 1765 i København, død 19. juli 1836 på Søllerød slott, Sjælland) var en dansk jurist. Han var professor i jus allerede fra 1789. Schlegel var rektor for Universitetet i København i tre perioder (1803–1804, 1812–1813 og 1828–1829).

Schlegel var sønn av professor Johan Heinrich Schlegel og kom fra en svært lærd og språkmektig familie der han fikk grundig undervisning. Moren skal ha snakket fransk med gutten, mens faren snakket tysk. Den tyske filosofen og forfatteren Friedrich Schlegel var et av hans søskenbarn.

Over halvparten av delegatene til Riksforsamlingen på Eidsvoll var jurister, og det var femten teologer (prester). 44 av de 112 eidsvollsmennene hadde utdanning fra Københavns Universitet. Ola Mestad mener at Christian Magnus Falsen og andre sentrale eidsvollsmenn utdannet i København var påvirket av den liberale Schlegel, slik at Schlegels ideer om næringsfrihet, ytringsfrihet og religionsfrihet preget grunnlovsarbeidet. Schlegel arbeidet særlig innenfor naturrett. Schlegels bidrag til 1814-grunnloven har vært lite kjent.

Schlegels innflytelse på sine norske studenter, og derfor også på utformingen av Norges Grunnlov, har ifølge Eirik Holmøyvik vært lite påaktet av norske historikere, til tross for at han 1. april 1814 sendte prins Christian Frederik et utkast til deler av en norsk grunnlov. Mestad nevner som tre mulige årsaker at historikerne har hatt begrenset innsikt i 1700-tallets naturrett, at rettshistorikere har latt Schlegel bli overskygget av den yngre juristen Anders Sandøe Ørsted, og at genren naturrett ikke passet inn i senere faglige kategorier, og derfor falt ut av juridisk faghistorie. Mestad trekker imidlertid fram én norsk historiker som tidlig gjenoppdaget Schlegels betydning. Professor L.M.B. Aubert anmeldte i 1881 boken *Bidrag til Norges Historie i 1814* av Yngvar Nielsen og skrev der: «Naar det betænkes, at Schlegel havde været Lærer for de fleste af Rigsforamlingens mange Jurister, faar man en Formodning om, at han kan have bidraget Sit til at udvikle deres Kjærlighed til en fri Forfatning.» Schlegels store anseelse, mente han, «tør vel have bidraget til, at flere af disse Bestemmelser optoges i Grundloven, ...».

## Verk
* *Naturrettens eller den almindelige Retslæres Grundsætninger*, 1. utgave i 1798 og 2. utgave 1805.
* *Om de gamle danskes retssædvaner og autonomie* (1827)

## Referanser


## Litteratur
* Mestad, Ola (red.): *Frihetens forskole – Professor Schlegel og eidsvollsmennenes læretid i København*. Oslo, Pax forlag 2013. ISBN 978-82-530-3631-1
Heartland rock

**Heartland rock** er en nordamerikansk musikksjanger som kan karakteriseres som en blanding av folk, country og rock.

Stilen, som var svært populær på 1980-tallet, særlig i USA, utviklet seg Midtvesten influert av musikalske forbilder som The Rolling Stones, The Byrds, Bob Dylan, Van Morrison, samt den første garasjerock-bølgen fra 1960-årene. Den tidlige utviklingsfasen markeres av de to Springsteen-albumene *[[The River]]* (1980) og *[[Nebraska]]* (1982).

Heartlandmusikken er ganske enkel og rett fram: instrumenteringen er tradisjonell, med gitar, slagverk, bassgitar og keyboard, ikke sjelden med munnspill. Sangtekstene omhandler ofte hverdagslivet til hvite, arbeidsløse *[[Blåsnipparbeider|blue collar workers]]* og tematiserer dette samfunnsjiktets problemer på en slik måte at sjangeren må sies å overskride grensene for ren underholdningsmusikk. Springsteen utviklet den klareste politiske relevansen på tittelsporet til albumet *[[Born in the U.S.A.]]*

Mange av heartland-musikerne engasjerte seg i konkrete prosjekter som tok sikte på å lindre sosial nød og hjelpe oppsagte arbeidere, stort sett i form av bidrag og konserter motivert av en humanitær og karitativ innstilling, og uten å ta klare politiske standpunkt. Som resultat tok begge kandidatene til presidentvalget i 1984, republikaneren Ronald Reagan og demokraten Walter Mondale, Bruce Springsteen til inntekt for sine respektive politiske ståsteder.

Til de mest betydelige heartland-representantene hører Bruce Springsteen, John Fogerty, Tom Petty, Bob Seger og John Mellencamp.

Heartland-musikken mest kommersielt framgangsrike år var på midten av 1980-tallet. Springsteens hadde sine største salgssuksesser mellom 1984 og 1987 – bortsett fra *Hungry Heart* (1980). Også for Mellencamp, Petty og Seger lå de kommersielt mest framgangsrike årene i Heartland-rockens gullår.

## Referanser


## Litteratur
* Robin Denselow: *The Beat Goes on. Popmusik und Politik. Geschichte einer Hoffnung*. Tysk oversetting av Hubert Mania. Reinbek bei Hamburg: Rowohlt Verlag, 1991

## Eksterne lenker
*
Comic Sans

**Comic Sans** er en skrifttype i digitalt format, designet av Vincent Connare i 1994 for Microsoft. Hans opprinnelige intensjon var imitering av skriften i tegneserier for uformelle situasjoner og for å bruke den i Microsoft Bob. Den har vært inkludert i Windows siden Microsoft Plus! for Windows 95.

Comic Sans har senere blitt en av de mest populære skrifttypene.

Fonten blir også latterliggjort for sin overdrevne bruk. Petter Schjerven beskriver den som det eneste som skiller innkalling til en dugnad fra en vanlig utpressing. Fonten ble brukt da CERN offentliggjorde funnet av Higgs boson.

## Referanser